



Angni A-chik songna, 
Atchiram songtangna, 
Anga kasaa; 

Kasaa nang' bolgrimna, 
Abri chiringrangna, 
Ka-a moa nangna 
Angni songna. 


Modhunath G. Momin 

TALATCHENGANL 

Iano Pa Togan Sangma-ni Britishrangko 
dakgrikaniko Dakmesokna gita seaha. Ua British sipairang 
baksa dakgrike 1872 bilsini December 12-gipa salo goa 
man-e siaha. Ua bilakgipa sipai kotokko dakgriksona 
amchakchong-motjawa ine uisoahaoba. a-songtangko gipinni 
ning-o donna sikmanchajaesa sikapgrikna miksonge dakaha. 
Pa Togan, Pa Gilsang aro Pa Gowal iamang sakgittaman, 
slaini bilko u-ikuja ine bang-batan chanchinaba donga; indiba 
uamang slaiko skangonin uiman-aha. Uamang kotokko 
dilgiparangong-e, matgrik panterangko ka-dongatna gitasa 
re-suko sepi dake tarie dakgrikdilaha. 

British-rangni re-bana skangan A-chikrang slaiko 
jakkalaha. Uamang slaiko jakkaljagenchimode, slai 
gitchamrangko kosi songgipa ro-ongrangko donjawachim. 
Ua kosi gitchamrangara, rorirangni napbana skangan 
dongsoman-aha ine u-ina man- a Uarangko nikkujaode 
Simsang chi-jolo donggipa a-song kosirangko niebo. Ua 
slairangkon, chandal manggot, slai chokbrak aro 
chandal mekop ine minga. 

A-chikrang skangintalan dakrikrakgiparang ong-aha. 
Dakgrikrakgiparang ong-ani giminsa Moghul-rangba 
Assamko ra-sekmitingo A-chik-rangko sipaina sak 
hajalbrimang Rongjulio chimongataha. Ahom rajarangba 
Raja Ramsing-ni sipai kotokko aro gipin bobilrangko 
dakgriksona A-chikrangko jakkalaha. Dr. Buchanan 
Hamilton, Alexander Mackenzie, Capt. Reynolds aro gipin 
gipinrangni see donanggipa leka-rangoba A-chikrangko 
dakgrikrakgipa aro ka-rakgiparang ong-a ine janapaha. U 



Tirot Singh rajaba British-rangko mikkangchakgrike 
warachaknade A-chikrangkosa jakkalaha ine serikanirangko 
porie niode nikna man-gen. Ua somoio Gauhatio donggipa 
Englishrang A-chikrangna namen kenaha. 

1 872 bilsioba Achikrangko dakgrikna dal-dalgipa 
slairangko ra-e re-baahachim. Uamangni napbamitingo 
bamgijagipa A-chik songrangko bang-en so-aha, aro bang-an 
goaba man-aha. A-chik matgrikrang dingtang dingtang 
biaprango dongsoe warachaksoede niahachim. Uandake 
Capt. Williamsonko Tokit Maljangpa Rongrit chisamo 
timsodilaha. Tongbolgreo timsodilgiparangara, Toritta 
Mangsang, Makbir Mangsang, Matde Chambugong, Joeram 
Mangsang, Bugasing Mangsang aro Tobok Mangsang 
ong-achim. Sarang A-dingo dongsogipa Tarimol Mangsang, 
Jarin nengminja aro Rongki Mangsang. Damring bisiko 
dongsodilgipara Togin Te-giti-ni dol ong-achim. Simsang bisik 
chisamo dongsogiparanga, Sanja Mareng Manda aro Toja 
Manda. Uandaken Chiso bibrao Togan Nengminja, Gilsang 
Dalbot aro Gowal Nengminja dakgrikdilaha. Uamang 
gimikan a-song chigatangna ka-saani giminsa sinaba kenjaha. 
Ia chasongoba indake ong-taigenchimode, an-chingoni badita 
sak atchu Togan gita kang-kare kagenchim? 

Ia ki-tap chapa ka-atchengipa ong-ani gimin banoba 
banoba namatna nanganirang dongkugen. Poraigiparang iano 
maiba namdapatna nanggnirang donga ine nikode ba 
ku-pattianirang dongode u-iatpabo. Uarangko niksona kusi 
ong-begen. 


R.C. Road, Tura. 


Llewellyn R. Marak 
(Pangrakpa) 



PA TOGAN NENGMINJA SANGMA 

(Kan-dikgipa Dakmesokani) 


Dongpagiparang 

1 . Togan Nengminja Sangma 

2. Gilsang Dalbot Sangma 

3 . Gowal N. Sangma (Toganni mamatang) 

4. Togan-ni magipa (Janje N. Sangma) 

5 . Samanda songni meapa mechikmarang 

6. Songni panterang 

7. Sipairang 



MESOKANI - 1 

(Soimd effects Dama, adil, aro grikani kirrang) 


A GANSOCHENGANI 
( Saksa poraiatgen) 

Pa Togan N. Sangma, Samanda aro Rongrenggre 
jolo bilakbatsranggipa matgrikrangoni saksa ong-achim. Ua 
Samanda songo atchiaha. Uni pagipako Mikdik Mangsang 
Marak aro ma-gipako Janje Nengminja Sangma 
mingachim. Pa Togan namen bilakgipa aro ka rakgipa 
ong chim Uni bilni kri, be en bimangba dal-a aro 
changroachim. 

British-rangni Achik A songo napna skang 
Achikrangko darangba sason ka-kujachim. Uamang 
a song kosi tate a kingtangtango jakgitel onge 
songdonga-chaengachim. British-rang Achik Asongko 
1 872 bilsiosa bamattokna man-aha; indiba badiaba badiaba 
songrangode jakgitel ong e dongengkuachim. 

(Music : Rule Britannia -- poraimitingo ka sine gam atgen) 

British sipairangko dilgipa Colonel Houghton 
bamgijagipa A-chikrangko bamatna gita 1872 bilsini 
bon angachibara sipairangko dolgittam dake suale, 
Goalparani Deputy Commissioner, Capt. Davis 
Bajengdoba gita, Cachar Police-ni Officer incharge Capt. 

Dally Rewak gita aro Capt. W. J. Williamson (Achik 
A-songni D.C.), Turaoni re-chakatange Achik A-songni 
bijangchi joljol napangaha. 

Capt. Dally Paromgreoni re-ange Nengmandal 
songko nappake Rongrenggre sepango Simsang chibimani 
rikamo, MATCHU RONG-KREK minggipa biapo a-tip 
dake dongeaha. Ua biaparaChiso chiring aro Simsang 
chibimani bibra kokkimao ong-a — 

Samandani mechikmarang 

(Sound effects Do-mintilok, do-pinchep ba uandakgipa 
buringni do-orang mikoa.) 

Mechikmasaksa Sari hai, Cluso chiringchiko na-tik kitna 
hai, re-genma ? 

Gipin me chikma Injara roe dongaienga, re angbo, 
nambebeaigni. 

Sakgipin Esal akjola gita nambebegen mo; nokking 
rapgiparang bang-gen kok ra-jole re-na, 
sengkubo. (Re-na taria.) 

Saksagipa Nambebeaigni sari, ra-e re-bo. 

Saritang Haimo sari-mo — 

Chiso chiringon na-tik ang-ke bang-kala. 
Uchin re-bebenamo hai — 

(Na-tik kitna sakgni re-anga.) 

Barapenga 

GNIGIPA MESOKA - II 


(Sound Chiring ba chibimani joka gamako knara.) 

Me-chik saJ^ni na-tik kitroroange, Simsang Chiso bibraona 

sokanga. Unoni adita reangon British sipairangni a-tip 

dakako nikea — 

Natikkitgipasaksa : - (Sipairangko nike, mamingkoba 

agangija adita nitate donga — 
Ripengtangko kena gnang jakfchi 
jakjipate sipairangko mesokata.) 
Ijara knajama, niat, niatbo 
bakbak ! 

Saritang Maia ? Dalgipama, mandeska? Maiko agana 
knaja. 

Sakgipin Banoniba manderang. 

Saritang Aia - - - banoni manderang bang e re bajoksai? 

Rorirangsade! Hai katbo sari, namjajok 
hai! 

Bara Penga. 

GITTAMGIPA MESOKA-III 

(Sound effects Buringoni do-o mikoako knaa.) 

Samandao nokking rapna a-jak rimgiparang chu 

ringtokenga:- 

Me apa saksa Paromgreonade rorirang napbajok ine 
knaenga. Uamangde sel-u gita dakgipachi 
wa-al wate gogipaba donga ine 
aganenga. Mikka kimpreta gita 
gam-jokode wa-alan be-eno 
napangaianasai! 

Sakgipin Hai maidakmanchaa srik srik nina 
re-angnama? 

Saksagipa Mai sa dikana dakpagni ukora, 
Samandaona sokbajajokode 
ong-jok. 

Sakgipin An-chingna skangde Nengmandal 
songan man-dike ra-chenggni. 

Saksagipa Hmm (Diktomko momekjole, pongo 
chuko wee) 

Nengmandalde man-dike ra-paengkal 
na-ba. 

Sakgipin Oe, - - - Nengmandalni Sanja-koming 
Toja matcha chikarangko rorirang 
man-chengna nangachim. Mongmaba 

doknaba a-aija uamangkoa. Uarangan 
Dodo-ko den giparang Sko-koming 
mil-amkode ijamadangan man-angjok. 
Adasa krimajokona maidake 
man-chakpakuna. 

(Soimd effects : Doo matrangni kene mikoa.) 

Saksa Uamangkoba saobade manskagen, 
bachi jokgen bisonga. Dodo 
dongjaoba jonggipa Togande 
dongenga. 

Sakgipin:- Uamangni a ba ramao timsoode 
man aigni Adatang Tojana batede 
jonggipa Sanja-an bilakbata. Uade 
mongma matteko rike suaiana. 

(Indake agangrikmitingo natik kitgiparang katbaa.) 

Me chik saksa Rorirang sokbajok, aiao neng a 
amjajajok. (Kapo ka-po dake agana.) 

Meapa saksa (Mil am pakmao pote donako srok 
sal-oke.) Bachi? Bachipak? 
Tol-aanjokma bebeanjokma, makkre 
jinmakosa niksrete katbaama . . ! 

Sakgipin me-chik Nikbachongmota, salbajaba gnang; 

matchaba chikgni re bachon- 
gmotjok. 

Saksagipa Gowal-ara bachijok? 

(Gowal nokoni milam sepi rae ongkatbaa.) 

Gowal : Gilsangko rime Togankoba rikanggalgalbo. 

Pante saksa (Ichi uchi chaangna gitik dake .) Bachipak, 
bachi? (Niwingwanga) 

Mechik sakgipin Ijaon - - - Mat - - Matchu 

Rong’kreko. Mande bang-a, 
gisimgipaba donga, gipokgipaba 
donga. Gipokgipade mandeba 
dalbata. 

Gowal Panterang Toganna rikangbo. Mitam matchu 
Rongkrekona srik srik reange niebo. Uamang 
mai daktokenga, srok nie re bapilbo. Togan 
sokjokosa jekoba dakgen, 

Barapenga. 


* * * 

BRIGIPA MESOKA - IV 

(Somoi : Walnaa-bachenga,asilikarojo-ongrangnimikoako 
knaa) 

Samandao matgrikrang chimonga. Nokmani noko dama 
dokako knaa.) 

Gowal:- Togan sokbakujama da-oba? 

Sakgipin Uara re-baengjok. 

(Togan mamingkoba agangijajrip donge dikdiksa asonge 
donga. Gipin matgrikrang sa-rao wal-tim chake 
asongtokenga. Uamang mai dake dakode namgen aro 
maikai warachaksogen pilakkon chanchitokenga) 

Gilsang Rorirangde mil-amkode jakkalja, selu 
konggrangkosajakkalana. 

Meapasaksa :■ Maidakgipaanba, mejao mande saksani 
agana gitade, mikka kimpreta gita 
gam-jokode wa-alan mandeo bilnape 
siatanaoara. 

Sakgipain Ongenggni, indakgipa seluko pong snimang 
re-e katna man-ode — 

(Indakmitingo Togande, maidake dakgriksoode uamangko 
amna man-gen, ukosa gisiktangko chanchie dongengachim. 
Aditani ja-mano ua silsrokko ra-bae wa-alo sogitchake 
done, noksamo chagipa te rik bipangko den-tonge ra-bae 
jotprotemesoka.) 



(Sound Dopo ba walo mikogipa doorangni mikoako 

gisep gisep knaa.) 

Toganni ma-gipa (Toganchiko niate) Toganara maikosa 
kalake roenga? Bobilrangde knalo 
an chingkode songganaba donga. 
Na-ade warachakna changchigija 
indakesa roenga? 

Togan (Silsrokko ra-bae suchipe mesoka) Ijara niboda. 
Re-pangnan waalara siaigni. Rorirangni sel-u 
konggrangba bitna man jawa. Uara ni - - ni - - 

Gilsang Ian nambebejok, hai re-pangko guare kagnok, 
Ukon danilbadakbo,sepirangkobakachapbo, 
be enoba kakapbo. Wa al napjana gita 
taritokbo. 

Gowal Panterang te rik bipang dal ako chile ra baa. 

Walon an-chingde matchotna nanggen Pring 
walni chakate salchuna skangan rorirangko 
chadrapna nanggni Unomitingon rorirang 
simsaksokujawa. Panterang-a chinggita 
re-suko danil sepi dakna manpagnima? Niboda 
- - (Te rik bipangko kasrope de toma.) 

Pante saksa .-Maikaisa changjapagnok ukorae, chingaba 
na-songkosa ja-rikpaaigni. Na songsa 
redilaibo. 

(Indake uamang walgimik dakgrikna taria. Chukoba 

chekjoljolaha.) 

Bera Peng- a. 

BONGAGIPA MESOKA - V 


(Sound Do-o gisikata — ) 

Toganni ma-gipa Manderang chakattokbojok. 

Do-gisikengjok. 

(Me-chikrang tusiaoni chakate mi 
songa. Unomitingo me-asarang 
dobiknienga. 

Togan Hai, rena taritokbojok, Seng-baengaha. 

Gilsang Chinga matchu gingting cha-giparara 
matsampina, Togan baksa skang re-gen. 

Togan (Milam ripripe, te-rik bipangko den-tongtonge 
kachape ra-e grika. 

Ka chalang, Sangma! Anga Togan oe, toe 
ninajok, roribamandebadakeni ! 

Gowal Hai, hai . . . re-tokbo, Simsang chisamjoljol 
rechengbo 

Gilsang :-Oe nanggo, Kai ! Kai ! Chingko da-ode dakeni ! 
(Sipairangni a- tip dakgipaonajinmare-anga.) 

Bare penga. 


* * * 

DOKGIPA MESOKA - VI 

(Chi jokani gamako knaa.) 
(Saksaporaiatgen ) 

Pring 8 bajimango, Simsang chi-jol gimikan guuri 
dinani gimin, ripamchirangan mikka wasisia gita 
ga-akpilenga. British sipairang chakate ichi uchi re e, 
mitamrang tambu ning-o dongenga. Nitimgipa sipairangde 
miktuatgija nie dongtokenga. Unomitingo - - - sipai sakgni 
ba sakgittamkosan nikatchengani gimin, Togan aro Gilsang 
uamangko den-nachaanga Jinmabajamanjaman inchroe 
chabaengaha 

(Dakgrikna chabagiparangni inchroa aro slai goani 
gam ako knaa 

Gilsang (Chadrapangon natengo guli nangpake gaake 
timing timang chakate katpila.) 

Togan ( Gilsangni ja man ja-man chaanga aro uko 
katongo nanga.) 

Poraiatgen:- (Uni ja-mano) Togan anchengo gaakaenga 
aro chakatnaamgijagitiledongenga — 
Malbrake katna jotton ka beoba 
manjaengaha. 

Gowal (Toganni gaakako nike) Wai, katpilbo, katpilbo, 
Togande amjaengjok. Katbo, katboo, — ! 

Gilsang Aiao angkoba gogipa nangjok, kat - katbo - - - ! 

(Pilakan katpile buringo dongnutoka.) 

(Adil sikata Mande siao sika gita sikgen.) 

(Uni ja-mano Music : Ang' Song Ka sabata 

Song.) 

Bon kame poraiatgen Togande da nang, Asong 
chigatangna, kena sinako minggija, Simsang 
rikamo anchi pake siaha. Uni an*chi chiringba 
Simsang chibimaonajoolange, chibimao brine 
apsan A chik A song gimikko wilwile 
jokangpaaha. 



Ongen janggikon 

bon atgen gamkon, 

O ang' ka asabata songnan. 

- Harrison W. Momin. 

